[{"text_idx": "#000001", "text": "Rogier Huurman kaj Albert Stalin Garrido pretas resti por dua mandatperiodo en la estraro de TEJO. Por la posteno de prezidanto kandidatas Le\u0301on Kamenicky\u0301 el Slovakio. Inter la estraraj kandidatoj estas ankau\u0306 la antau\u0306a estrarano Cyprien Guiya, kiu pli frue estis forpelita el IJK pro seksa g\u0302enado."}, {"text_idx": "#000002", "text": "La elekta komisiono de TEJO diskonigis la nomojn de la kandidatoj por la sekva estraro de la asocio, kiu estos elektita dum la reta IJK, okazonta ekde la 30-a de julio g\u0302is la 8-a de au\u0306gusto."}, {"text_idx": "#000003", "text": "Entute estas dek unu kandidatoj el dek landoj, sed rimarkindas manko de diverseco, c\u0302ar sep el la kandidatoj venas el Eu\u0306ropo kaj nur du estas virinoj. El la nau\u0306 nuntempaj estraranoj rekandidatig\u0302as nur du: Rogier Huurman kaj Albert Stalin Garrido."}, {"text_idx": "#000005", "text": "Por la posteno de prezidanto estas nur unu kandidato, Le\u0301on Kamenicky\u0301 el Slovakio. Li estis vicprezidanto de TEJO dum la mandato 2018-2019, prezidanto de C\u0302EJ (C\u0302eh\u0302a Esperanto-Junularo) kaj vicprezidanto de SKEJ (Slovakia Esperanta Junularo). Lau\u0306 la Elekta Komisiono, li \u201creprezentas profilon de ideala kandidato al TEJO-prezidanteco\u201d."}, {"text_idx": "#000006", "text": "La sola kandidato por la posteno de kasisto estas Veronika Venislovas el Hungario. S\u0302i estas komitatano de TEJO ekde 2016 kaj ekde 2019 la kasisto de C\u0302EJ."}, {"text_idx": "#000007", "text": "Rogier (Roc\u0302jo) Huurman de Nederlando estas la sola kandidato por la posteno de g\u0302enerala sekretario. Li nuntempe estas la estrarano pri informado. Pli frue li estis komitatano, TEJO-volontulo, prezidanto de NEJ (Nederlanda Esperanto-Junularo) kaj c\u0302eforganizanto de IJK 2020."}, {"text_idx": "#000008", "text": "Estas tri kandidatoj por la vicprezidanteco, unu el kiuj jam estis prezidanto. Joop Kiefte, el Nederlando, prezidis TEJOn dum la mandato 2018-2019. Li nun donis sian vivresumon nur en la angla lingvo. Dum lia tempo kiel prezidanto estis problemoj rilate al malaktiveco de la estraro, kaj la tiama G\u0302enerala Sekretario plendis ke li ne c\u0302eestis kunsidojn kaj ne informis la estraron pri la kialo."}, {"text_idx": "#000010", "text": "Inter la ceteraj kandidatoj estas Albert Stalin Garrido, el Filipinoj. Li estas nuntempe estrarano pri landa kaj faka agado kaj volas dau\u0306rigi sian laboron. Li estas la fondinto kaj prezidanto de la Filipina Esperanto-Junularo kaj komitatano de TEJO ekde 2014. La Elekta Komisiono rekomendas ke li estu la unua vicprezidanto."}, {"text_idx": "#000015", "text": "Inter la kandidatoj estas krome la persono, kiu estis forpelita de la IJK 2018 pro seksg\u0302enado de alia kongresano. La Elekta Komisiono rekomendas ke komitatanoj voc\u0302donu por li."}, {"text_idx": "#000016", "text": "Dum IJK 2018 en Badah\u0302ozo, Hispanio, la organizantoj publike anoncis ke iu partoprenanto estis forpelita pro seksg\u0302enado al sia samc\u0302ambrano. Oni ne nomis la forpelinton, sed poste li mem publike pardonpetis pri sia konduto, kaj ig\u0302is konate, ke temis pri Cyprien Guiya. Li estis estrarano de TEJO kiam li estis forpelita."}, {"text_idx": "#000025", "text": "La elekto de la nova estraro okazos dum IJK 2021 kaj nur la 38 membroj de la komitato de TEJO rajtos voc\u0302doni."}, {"text_idx": "#000026", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000031", "text": "La homoj, kiuj faris la raporton nome de la elekta komisiono:"}, {"text_idx": "#000032", "text": "Tiuj homoj hontu kaj mem ne plu okupu iun ajn postenon en TEJO au\u0306 UEA.\nMi miras, c\u0302u en iliaj kulturoj estas normale ke iu seksg\u0302enas virinojn kaj poste povas reveni al estrara posteno en tiu sama organizo."}, {"text_idx": "#000037", "text": "\u201cAnkau\u0306 TEJO mem kulpas pri tiu kazo: Ja estas idiotaj\u0302o miksi virojn kaj virinojn el plej malsamaj kulturoj en dormoc\u0302ambroj, ec\u0302 se ili konsentis. Tio estas invito al problemoj.\u201d"}, {"text_idx": "#000049", "text": "Tiuj kvar de la elektokomisiono estas veraj homac\u0302oj ne pensante pri viktimoj de perforto kaj kiel c\u0302io c\u0302i efikas sur ilin.\nKaj la estraro de TEJO devus publike pardoni pri tiu c\u0302i abomenaj\u0302o.\nSed tion ili ne faris antau\u0306 20 jaroj, kaj plejvers\u0302ajne ankau\u0306 nun ne faros."}, {"text_idx": "#000063", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000065", "text": "Alig\u0302i al 400 aliaj abonantoj"}]